莽下吏禄制度，曰：「予遭阳九之阸，百六之会，国用不足，民人骚动，自公卿以下，一月之禄十緵布二匹，（孟康曰：「緵，八十缕也。」师古曰：「緵音子公反。」）或帛一匹。予每念之，未甞不戚焉。今阸会已度，府帑虽未能充，略颇稍给，其以六月朔庚寅始，赋吏禄皆如制度。」四辅公卿大夫士，下至舆僚，凡十五等。僚禄一岁六十六斛，稍以差增，上至四辅而为万斛云。天凤五年（18年）天下吏以不得奉禄，并为姦利，郡尹县宰家累千金。莽下诏曰：「详考始建国二年胡虏猾夏以来，诸军吏及縁边吏大夫以上为姦利增产致富者，收其家所有财产五分之四，以